ananddey/assamese-wiki-corpus huggingface dataset:
শ্যাম চৰণ নেগী

শ্যাম চৰণ নেগী (জন্ম:১ জুলাই ১৯১৭ – মৃত্যু: ৫ নৱেম্বৰ ২০২২) হিমাচল প্ৰদেশৰ কল্পাৰ এজন ভাৰতীয় বিদ্যালয়ৰ শিক্ষক আছিল, যিয়ে ১৯৪৭ চনত ভাৰতত বৃটিছ শাসনৰ অন্ত পৰাত ১৯৫১ চনৰ শেষৰ ফালে ভাৰতৰ সাধাৰণ নিৰ্বাচনত প্ৰথম ভোটদান কৰিছিল যদিও সেই প্ৰথম নিৰ্বাচনৰ বাবে বেছিভাগ ভোটগ্ৰহণ ১৯৫২ চনৰ ফেব্ৰুৱাৰী মাহত হৈছিল; হিমাচল প্ৰদেশত ছমাহ আগতে নিৰ্বাচনৰ ভোটগ্ৰহণ হৈছিল, কাৰণ ফেব্ৰুৱাৰী আৰু মাৰ্চ মাহত তাত বতৰ বেয়া হোৱাৰ সম্ভাৱনীয়তা থাকে আৰু সেই সময়ছোৱাত প্ৰচণ্ড বৰফ পৰিলে নাগৰিকসকলৰ বাবে ভোট কেন্দ্ৰত উপনীত হৈ ভোটদান কৰাটো অসম্ভৱ হৈ পৰিলহেঁতেন৷ নেগী ভোটগ্ৰহণকাৰী দলটোৰ এজন সদস্য আছিল আৰু তেওঁ স্পষ্টভাৱে সোঁৱৰণ কৰিছিল যে, তেওঁ প্ৰথমবাৰৰ বাবে শ্বনথং ভোটগ্ৰহণ কেন্দ্ৰত ভোটদান কৰিছিল আৰু তেওঁৰ ভোটগ্ৰহণকাৰী দলটোৱে পূৰ্বানী – ৰিব্বা – মোৱাৰং – নেছঙত ভোটগ্ৰহণ কৰিবলৈ ১০ দিনৰ বহু দূৰ যাত্ৰা কৰিবলগীয়া হৈছিল। ১৯৫১ চনৰ ২৫ অক্টোবৰত নেগীয়ে প্ৰথম ভোটদান কৰে। ১৯৫১ চনৰ পৰা মৃত্যুৰ আগলৈকে তেওঁ প্ৰতিটো সাধাৰণ নিৰ্বাচনতে ভোটদান কৰিছিল আৰু তেওঁক ভাৰতৰ আটাইতকৈ বয়সীয়াল ভোটাৰৰ লগতে ভাৰতৰ প্ৰথম ভোটাৰ বুলিও বিশ্বাস কৰা হয়। শ্যাম চৰণ নেগীয়ে হিন্দী ছবি চনম ৰেতো বিশেষ অভিনয় কৰিছিল।

৩৪ সংখ্যক ভোটদান কৰাৰ মাত্ৰ তিনিদিন পিছতে ২০২২ চনৰ ৫ নৱেম্বৰত ১০৫ বছৰ বয়সত নেগীৰ মৃত্যু হয়।

তেওঁৰ মৃত্যুৰ খবৰ পোৱাৰ পিছত ভাৰত চৰকাৰে নেগীক কল্পাত সম্পূৰ্ণ ৰাজ্যিক সন্মানেৰে দাহ কৰা হ'ব বুলি ঘোষণা কৰে।

সন্মান

২০১০ চনত ভাৰতৰ তেতিয়াৰ মুখ্য নিৰ্বাচন আয়ুক্ত নবীন চাওলাই নিৰ্বাচন আয়োগৰ হীৰক জয়ন্তী উদযাপনৰ অংশ হিচাপে নেগীৰ গাঁও পৰিভ্ৰমণ কৰি তেওঁক সন্মান জনায়।

২০১৪ চনত গুগল ইণ্ডিয়াই এক ৰাজহুৱা সেৱা ঘোষণা প্ৰস্তুত কৰিছিল, য'ত নেগীয়ে স্বাধীন ভাৰতৰ প্ৰথম নিৰ্বাচনত অংশগ্ৰহণৰ কথা কৈছিল আৰু দৰ্শকক ভোটদানৰ গুৰুত্বৰ কথা সোঁৱৰাই দিছিল।

তথ্য সূত্ৰ

শ্ৰেণী:শতবৰ্ষীয় ব্যক্তি
শ্ৰেণী:ভাৰতীয় নাগৰিক
শ্ৰেণী:হিমাচল প্ৰদেশৰ ব্যক্তি
শ্ৰেণী:মৃত ব্যক্তি
শ্বাহলা জিয়া

শ্বাহলা জিয়া (; ১২ ফেব্ৰুৱাৰী ১৯৪৭ – ১০ মাৰ্চ ২০০৫) শ্বেহলা জিয়া নামেৰেও পৰিচিত৷ তেওঁ এগৰাকী পাকিস্তানী অধিবক্তা আৰু সমাজ কৰ্মী৷ তেওঁ মহিলাৰ অধিকাৰৰ পোষকতা কৰাৰ বাবে পৰিচিত।

ব্যক্তিগত জীৱন

জিয়াৰ জন্ম হৈছিল লাহোৰৰ এটা পাঞ্জাবী মুছলমান পৰিয়ালত। তেওঁৰ পিতৃ মাহমুদ আলী খান পাকিস্তান আন্দোলনৰ কৰ্মী আছিল, আনহাতে মাতৃ সতনম মাহমুদ এগৰাকী শিক্ষাবিদ আছিল।

তেওঁৰ দুজন পুত্ৰ আৰু তিনিগৰাকী কন্যা আছিল।. ৫৮ বছৰ বয়সত তেওঁৰ মৃত্যু হয়। ১৯৮৩ চনত লাহোৰ উচ্চ ন্যায়ালয়ৰ সন্মুখত ১৯৮৩ চনৰ প্ৰমাণ আইনখনৰ প্ৰতিবাদ কৰাৰ বাবে জিয়াক আন কেইবাগৰাকীও মহিলাৰ সৈতে কাৰাগাৰত ভৰোৱা হয়৷ মহিলা কাৰ্য্য মঞ্চতো তেওঁ সক্ৰিয় আছিল। মহিলা আৰু ধৰ্মীয় সংখ্যালঘুৰ বিৰুদ্ধে বৈষম্যমূলক আইনসমূহৰ বিৰুদ্ধে জিয়াই যুঁজিছিল।

তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
ৰেখা ভৰদ্বাজ

ৰেখা ভৰদ্বাজ (, জন্ম: ২৪ জানুৱাৰী ১৯৬৪) এগৰাকী ভাৰতীয় কণ্ঠশিল্পী। তেওঁ হিন্দী ভাষাৰ উপৰিও বঙালী, মাৰাঠী, পঞ্জাবী আৰু মালায়ালম ভাষাতো গান গাইছে। তেওঁ শ্ৰেষ্ঠ মহিলা কণ্ঠশিল্পী শিতানত দুটাকৈ ফিল্মফেয়াৰ বঁটা আৰু এটা ৰাষ্ট্ৰীয় চলচ্চিত্ৰ বঁটা লাভ কৰিছে।

ব্যক্তিগত জীৱন

১৯৬৪ চনৰ ২৪ জানুৱাৰী তাৰিখে দিল্লীত ৰেখা ভৰদ্বাজৰ জন্ম হৈছিল। তেওঁ পৰিয়ালত ৬ গৰাকী ভাই-ভনীৰ ভিতৰত পাঁচ গৰাকী কন্যা আৰু এগৰাকী পুত্ৰ সন্তান আছিল।

তেওঁ ১৯৯১ চনত জনপ্ৰিয় চলচ্চিত্ৰ পৰিচালক, সুৰকাৰ আৰু নেপথ্য কণ্ঠশিল্পী বিশাল ভৰদ্বাজৰ সৈতে বিবাহপাশত আৱদ্ধ হৈছিল। ১৯৮৪ চনত নতুন দিল্লীৰ হিন্দু মহাবিদ্যালয়ৰ বাৰ্ষিক অনুষ্ঠানৰ বাবে প্ৰস্তুতি কৰোঁতে তেওঁ তেওঁক প্ৰথমবাৰৰ বাবে লগ পাইছিল।

কৰ্মজীৱন

ৰেখা ভৰদ্বাজক প্ৰথমতে তেওঁৰ বায়েকে সংগীতৰ প্ৰশিক্ষণ দিছিল। তেওঁ পণ্ডিত অমৰনাথৰ অধীনত আনুষ্ঠানিকভাবে সংগীতৰ প্ৰশিক্ষণ গ্ৰহণ কৰিছিল।

ৰেখাই ১৯৯৭ চনত চাচী ৪২০ ত "এক আৰু দিন দি" গানেৰে তেওঁৰ কেৰিয়াৰ আৰম্ভ কৰিছিল। ভৰদ্বাজৰ 'ইশ্‌কা ইশ্‌কা' শীৰ্ষক প্ৰথম এলবামটো দহ বছৰ পিছত ২০০২ চনত মুক্তি পাইছিল। ইয়াৰ সফলতাৰ জৰিয়তে তেওঁ এগৰাকী প্ৰতিষ্ঠিত কণ্ঠশিল্পী হিচাপে স্বীকৃতি লাভ কৰে আৰু ২০০৬ চনৰ তেওঁৰ স্বামী বিশাল ভৰদ্বাজৰ 'ওমকাৰা'ত "নামক ইশক কা"ৰ দৰে তেওঁৰ জনপ্ৰিয় গীত গাইছিল। তাৰ পিছত ২০০৯ চনৰ দিল্লী-৬ ছবিত ছত্তীশগঢ়ী লোকগীতৰ আধাৰত এ আৰ ৰহমানৰ গীত
"চাচুৰাল গেণ্ডা ফুল"ত কণ্ঠদান কৰিছিল। এই গীতৰ জৰিয়তে তেওঁ প্ৰথম শ্ৰেষ্ঠ মহিলা নেপথ্য কণ্ঠশিল্পী শ্ৰেণীত ফিল্মফেয়াৰ বঁটা লাভ কৰিছিল।

পুৰস্কাৰ আৰু মনোনয়ন

বছৰ
পুৰস্কাৰ
শিতান
মনোনীত গীত (চলচ্চিত্ৰ/এলবাম)
ফলাফল

২০০৯
মিৰ্ছি সংগীত বঁটা
বৰ্ষশ্ৰেষ্ঠ মহিলা কণ্ঠশিল্পী
"চাচুৰাল গেন্দা ফুল" ('দিল্লি-৬)

২০১০
ফিল্মফেয়াৰ বঁটা
শ্ৰেষ্ঠ মহিলা নেপথ্য কণ্ঠশিল্পী
"চাচুৰাল গেন্দা ফুল" ('দিল্লি-৬')

২০১১
মিৰ্ছি সংগীত বঁটা
বৰ্ষশ্ৰেষ্ঠ মহিলা কণ্ঠশিল্পী
"ডাৰ্লিং" ('৭ খুন মাফ')

২০১১
ৰাষ্ট্ৰীয় চলচ্চিত্ৰ বঁটা
শ্ৰেষ্ঠ মহিলা নেপথ্য কণ্ঠশিল্পী]]
"বাড়ে ধীৰে জ্বলি" ('ইচকিয়া')

২০১২
ফিল্মফেয়াৰ বঁটা
শ্ৰেষ্ঠ মহিলা নেপথ্য কণ্ঠশিল্পী
"ডাৰ্লিং" ('৭ খুন মাফ')

২০১৩
মিৰ্ছি সংগীত বঁটা
বৰ্ষশ্ৰেষ্ঠ ৰাগ-ভিত্তিক গীত
"এক ঘড়ি" ('ডি-ডে')

২০১৪
হম পুৰস্কাৰ
শ্ৰেষ্ঠ মৌলিক গীত
"কভি আশনা কভি আজনবি" ('হামনশিন')

২০১৫
ফিল্মফেয়াৰ বঁটা
শ্ৰেষ্ঠ মহিলা নেপথ্য কণ্ঠশিল্পী
"হামাৰি আটাৰিয়া পে" ('ডেৰ ইচকিয়া')

তথ্য উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:ফিল্মফেয়াৰ বঁটা বিজয়ী
শ্ৰেণী:শ্ৰেষ্ঠ মহিলা নেপথ্য কণ্ঠশিল্পীৰ ৰাষ্ট্ৰীয় চলচ্চিত্ৰ বঁটা বিজয়ী
কৌশিক দাস

কৌশিক দাস লেখক, অধ্যাপক৷ তেওঁ যোৰহাট কৃষি বিশ্ববিদ্যালয়ত Crop Physiology বিভাগৰ অধ্যাপক পদত নিয়োজিত হৈ আছে৷ তদুপৰি তেওঁ মুক্ত চিন্তা ই-আলোচনীখনৰ মুখ্য সম্পাদক৷

উদ্ধৃতিসমূহ

বিজ্ঞান এটি বিৰাট-বিপুল বিশ্ববীক্ষাৰ পদ্ধতিগত আধাৰ, কিন্তু প্ৰযুক্তিৰ পৰিসৰ কিছু ভিন্ন আৰু সংকীৰ্ণ। প্ৰযুক্তিৰ স্বৰূপ মূৰ্ত হয় তাৰ প্ৰয়োগত।
বিজ্ঞান হৈছে এক যৌক্তিক বিশ্ববীক্ষাৰ আধাৰ, তাৰ আভ্যন্তৰীণ ক্ষেত্ৰখন বাহ্যিক প্ৰভাৱৰ পৰা মুক্ত।
বিজ্ঞানৰ আভ্যন্তৰীণ ক্ষেত্ৰখন বাহ্যিক কাৰকৰ সাপেক্ষে নিৰপেক্ষ-নিৰ্লিপ্ত হোৱাৰ বিপৰীতে প্ৰযুক্তিৰ প্ৰয়োগ সদায় মানৱীয় তৎপৰতাৰ সৈতে সম্পৰ্কিত হৈ থাকে। প্ৰযুক্তিৰ প্ৰয়োগ মানুহৰ ইচ্ছাধীন।
আমাৰ অসমতো ব্যক্তিগতখণ্ডৰ টেলিভিছন চেনেলৰ সংখ্যা বা‌ঢ়ি অহাৰ লগে লগে বৃদ্ধি পাবলৈ ধৰিছে জ্যোতিষ, অন্ধবিশ্বাসভিত্তিক চিকিৎসা, ৰাশিফল আদিৰ অনুষ্ঠান। তাৰো আগৰে পৰা সমগ্ৰ ভাৰতৰেই নানান ধৰ্মীয় চিৰিয়েলৰ মাধ্যমেৰে মানুহৰ মাজত বিয়পাই দিয়া হৈছিল হৰেক ৰকমৰ অন্ধবিশ্বাসৰ লগতে ধৰ্মীয় অনুভূতিৰ সুৰসুৰণি।
এতিয়াৰ যুগত বৈদ্যুতিন যোগাযোগ প্ৰযুক্তিয়ে বৈপ্লৱিক অগ্ৰগতি লাভ কৰিছে। তাৰ লগে লগে সি ধৰ্মকে ধৰি অন্যান্য অন্ধবিশ্বাসৰ প্ৰচাৰ আৰু প্ৰসাৰত অভূতপূৰ্ব দ্ৰুতি আনি দিছে। তাৰ লগে লগে, কিছুমান চিত্তাকৰ্ষক সামাজিক ঘটনা-পৰিঘটনাৰ ৰেহৰূপো পৰিৱৰ্তিত হৈ পৰিছে।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
বি.এফ. স্কিনাৰ

যি ৰহস্যই ইতিমধ্যে এজন চিন্তাশীল মানুহক একে ৰহস্যই আগুৰি আছে।
বুৰহুছ ফ্ৰেডেৰিক স্কিনাৰ (২০ মাৰ্চ ১৯০৪ – ১৮ আগষ্ট ১৯৯০)আমেৰিকাৰ এজন লেখক, আৱিষ্কাৰক, বেছবল উৎসাহী, দাৰ্শনিক আৰু কবি আছিল। তেওঁৰ মতে আচৰণ বুজিবলৈ সৰ্বোত্তম উপায় হ’ল কোনো কাৰ্য্যৰ কাৰণ আৰু ইয়াৰ পৰিণতিৰ ওপৰত চকু ৰখা। এই পদ্ধতিক তেওঁ অপাৰেণ্ট কণ্ডিচনিং বুলি অভিহিত কৰে।

উদ্ধৃতি

যেতিয়া এজন ব্যক্তি অসহায় হয়, সমাজে সোনকালে আক্ৰমণ কৰে।
- ৱাল্ডেন টু (১৯৪৮), পৃষ্ঠা ৯৫

শক্তিবৰ্ধনৰ ফলত হোৱা আচৰণৰ শক্তিশালীকৰণক উপযুক্তভাৱে "কণ্ডিচনিং" বুলি কোৱা হয়।। অপাৰেণ্ট কণ্ডিচনিঙত আমি সম্ভৱতঃ বা অধিক সঘনাই সঁহাৰি দি এটা আচৰণক "শক্তিশালী" কৰিব পাৰো।

- বিজ্ঞান আৰু মানৱ আচৰণ (১৯৫৩) (Science and Human Behavior (1953)।।

মানুহ সুখী, জ্ঞাত, নিপুণ, সু-আচৰণ আৰু উৎপাদনশীল হওক।
- ফ্ৰিডম এণ্ড দ্য কণ্ট্ৰল অৱ মেন (১৯৫৫/১৯৫৬) আমেৰিকান স্কোলাৰ, ২৫ (১), ৪৭-৬৫

শিকি অহা কথাবোৰ পাহৰি গ’লেই শিক্ষাই জীয়াই থাকে।
- "নিউ মেথডছ এণ্ড নিউ এইমছ ইন টিচিং", নিউ চাইন্টিষ্ট, ২২(৩৯২) (২১ মে' ১৯৬৪), পৃষ্ঠা ৪৮৩-৪ত

আমি ডাঙৰ ডাঙৰ কিতাপ পঢ়া শিকাব নালাগে; আমি পঢ়াৰ প্ৰতি প্ৰেম শিকাব লাগে। সাহিত্যৰ কেইখনমান ৰচনাৰ বিষয়বস্তু জনাটো এক তুচ্ছ সাফল্য। পঢ়া-শুনা কৰি থাকিবলৈ প্ৰৱল ঈচ্ছা হোৱাটোহে এটা ডাঙৰ কৃতিত্ব।
- ৰিচাৰ্ড ইছাডৰ ইভান্সৰ বি.এফ.স্কিনাৰ : দ্য মেন এণ্ড হিজ আইডিয়াছ (১৯৬৮)ত উদ্ধৃত কৰা অনুসৰি, পৃ. ৭৩

বাহ্যিক সংযোগসমূহ

B. F. Skinner Foundation homepage
National Academy of Sciences biography
"I was not a lab rat" by Deborah Skinner Buzan, in The Guardian (12 March 2004)
Audio Recordings at Society for Experimental Analysis of Behavior
Skinner and Teaching Machine at YouTube
Superstition in the Pigeon by B.F. Skinner (Full Text)
Reprint of "The Minotaur of the Behaviorist Maze: Surviving Stanford's Learning House in the 1970s: Journal of Humanistic Psychology, Vol. 51, Number 3, July 2011. 266–272
অন্তহীন প্ৰেৰণাৰ উৎস লুই পেষ্টিঅ’ৰ

অন্তহীন প্ৰেৰণাৰ উৎস লুই পেষ্টিঅ’ৰ হৈছে হোমেন বৰগোহাঞিৰ দ্বাৰা ৰচিত ২০০১ চনৰ ডিচেম্বৰ মাহত প্ৰকাশ পোৱা এখন জীৱনী গ্ৰন্থ। ১৮২২ চনৰ ২৭ ডিচেম্বৰত জন্মগ্ৰহণ কৰা ফৰাচী ৰসায়নবিদ আৰু অণুজীৱবিদ লুই পেষ্টিঅ’ৰই কেনেকৈ বিভিন্ন আৱিষ্কাৰৰ মাধ্যমেৰে মানুহৰ জীৱন ৰক্ষা কৰিছিল। তাৰে জীৱন সংগ্ৰামৰ কাহিনীক লৈ গ্ৰন্থখন ৰচনা কৰা হৈছে। নেপোলিয়নৰ কিছু কথাও এই গ্ৰন্থখনত উল্লেখ কৰা আছে।

লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
জন উইন্সটন হাৱাৰ্ড

জন উইন্সটন হাৱাৰ্ড (জন্ম ২৬ জুলাই ১৯৩৯) অষ্ট্ৰেলিয়াৰ এগৰাকী ৰাজনীতিবিদ আৰু ১৯৯৬ চনৰ পৰা ২০০৭ চনলৈকে তেওঁ অষ্ট্ৰেলিয়াৰ প্ৰধানমন্ত্ৰী আছিল।

উদ্ধৃতি

আমাৰ ইতিহাসৰ ‘ব্লেক আৰ্মবেণ্ড’ দৃষ্টিভংগীয়ে এটা বিশ্বাস প্ৰতিফলিত কৰে যে, ১৭৮৮ চনৰ পৰা অষ্ট্ৰেলিয়াৰ বেছিভাগ ইতিহাস সাম্ৰাজ্যবাদ, শোষণ, বৰ্ণবাদ, লিংগবাদ আৰু অন্যান্য ধৰণৰ বৈষম্যৰ লজ্জাজনক কাহিনীতকৈ অলপ বেছি। মই একেবাৰে বেলেগ দৃষ্টিভংগী লওঁ। মই বিশ্বাস কৰোঁ যে, আমাৰ ইতিহাসৰ সকলো তথ্য বীৰত্বপূৰ্ণ কৃতিত্বৰ আৰু আমি এটা জাতি হিচাপে বহু বেছি সাফল্য লাভ কৰিছোঁ; যাৰ বাবে আমি লাজ কৰাতকৈ গৌৰৱ কৰিব পাৰোঁ।
অষ্ট্ৰেলিয়াৰ ইতিহাসক লৈ বিতৰ্ক ..ইয়াৰ গুৰুত্ব কেৱল পূৰ্বৰ প্ৰজন্মৰ অভাৱত সীমাবদ্ধ থাকিলে বিকৃত হোৱাৰ আশংকা থাকে। অষ্ট্ৰেলিয়াৰ ইতিহাসৰ অতি নিৰ্বাচিত দৃষ্টিভংগীত আমি কোন সেই বিষয়ে অন্তহীন আৰু যন্ত্ৰণাদায়ক আত্মবিশ্লেষণক ভিত্তি হিচাপে ব্যৱহাৰ কৰিলে বা শেহতীয়া বছৰবোৰত ঘটাৰ দৰে আমাৰ জাতীয় পৰিচয়ৰ বিষয়ে অভিজাত মতামতৰ বাবে ‘চিৰন্তন আলোচনা চক্ৰ’ৰ অংশ হিচাপে ব্যৱহাৰ কৰিলে ই আৰু বিকৃত হোৱাৰ আশংকা থাকে। অষ্ট্ৰেলিয়াৰ ইতিহাসৰ ওপৰত বৰ্তমানৰ বিতৰ্কটোৱে অধিক সুষম দৃষ্টিভংগীৰে, বহল দৃষ্টিভংগীৰে আৰু কম পূৰ্বনিৰ্ধাৰিত নিৰাশাবাদৰ দ্বাৰা লাভৱান হ’ব। আমাৰ ইতিহাসৰ বহল হিচাপ-নিকাচত অষ্ট্ৰেলিয়াৰ মহান কৃতিত্বৰ কাহিনী ক’বলগীয়া আছে।
এই সমসাময়িক সময়ত এজন প্ৰধানমন্ত্ৰীৰ কামৰ এটা অংশ হ’ল পৰিৱৰ্তন আৰু বিশ্বায়নক উৎসাহেৰে আকোঁৱালি লোৱাৰ বিপৰীতে তেওঁ বা তাই যিটো নিৰাপদ সেইটোকো আকোঁৱালি ল’ব লাগিব -মানুহে যিটোক ‘ঘৰ’ বুলি ভাবে, মই ধৰি লৈছোঁ। আমি আকোঁৱালি লোৱাৰ লগে লগে মই অষ্ট্ৰেলিয়ানসকলক এই নিৰাপত্তা প্ৰদান কৰিব বিচাৰোঁ, আমি এইদৰে কৰিব লাগিব আৰু কৰিব লাগিব, এটা নতুন আৰু বহু পৰিমাণে পৃথক ভৱিষ্যত।

উৎস

শ্ৰেণী:অষ্ট্ৰেলিয়াৰ ব্যক্তি
শ্ৰেণী:ৰাজনীতিবিদ
অক্সিন

অক্সিন (ইংৰাজী: Auxin) উদ্ভিদৰ বৃদ্ধি আৰু বিকাশ নিয়ন্ত্ৰণ কৰা এক শ্ৰেণীৰ হৰম'ন। সাধাৰণতে ই গছৰ আগলি অংশত থাকে। অক্সিনে ঘাইকৈ গছৰ বৃদ্ধিৰ পৰিমাণ, ধৰণ আৰু দিশ নিৰূপন কৰে। সামান্য পৰিমাণৰ অক্সিন ব্যৱহাৰ কৰি উদ্ভিদ-জীৱকোষৰ বৃদ্ধি ঘটাব পাৰি। খেতি পথাৰৰ অপতৃণ ধ্বংসৰ বাবেও অক্সিনৰ ব্যৱহাৰ আছে। ৰসায়নাগাৰত কৃত্ৰিম উপায়েৰেও অক্সিন প্ৰস্তুত কৰিব পৰা হৈছে।

তথ্য সংগ্ৰহ

শ্ৰেণী:হৰম'ন
প্ৰিয়দৰ্শনী চেটাৰ্জী

প্ৰিয়দৰ্শনী চেটাৰ্জী এগৰাকী ভাৰতীয় মডেল। ১৯৯৬ চনৰ ১২ আগষ্টত অসমৰ ধুবুৰীত তেওঁৰ জন্ম হৈছিল। তেওঁ দিল্লী বিশ্ববিদ্যালয়ৰ অধীনৰ হিন্দু কলেজৰ ছাত্ৰী আৰু ২০১৬ চনৰ ফেমিনা মিছ ইণ্ডিয়া ৱৰ্ল্ড খিতাপ বিজয়ী। ২০১৬ চনত আমেৰিকা যুক্তৰাষ্ট্ৰৰ ৱাশ্বিংটনত অনুষ্ঠিত হবলগীয়া মিছ ৱৰ্ল্ড প্ৰতিযোগিতাত তেওঁ ভাৰতক প্ৰতিনিধিত্ব কৰিব।

প্ৰাৰম্ভিক জীৱন

প্ৰিয়দৰ্শনী অসমৰ গুৱাহাটীত ডাঙৰ-দীঘল হয়। গুৱাহাটীৰ মাৰিয়া'চ পাবলিক স্কুলত তেওঁ প্ৰাৰম্ভিক শিক্ষা গ্ৰহণ কৰিছিল। তাৰ পিছত তেওঁ উচ্চ শিক্ষাৰ বাবে নতুন দিল্লীলৈ যায়। বৰ্তমান তেওঁ দিল্লী বিশ্ববিদ্যালয়ৰ অধীনৰ হিন্দু বিশ্ববিদ্যালয়ত অধ্যয়ন কৰি থকাৰ লগতে এগৰাকী পেশাদাৰী মডেল হিচাপে প্ৰতিষ্ঠিত হৈছে।

কৰ্ম জীৱন

দিল্লীত পঢ়ি থকা কালতে তেওঁ মডেলিংৰ জগত খনলৈ প্ৰৱেশ কৰিছিল। তেওঁ বিভিন্ন মডেলিংৰ অফাৰ পাবলৈ ধৰিছিল। সেই সময়ত তেওঁ সৌন্দৰ্য্য প্ৰতিযোগিতাত অংশগ্ৰহণ কৰিবলৈ মন মেলে। প্ৰিয়দৰ্শনী ফেমিনা মিছ ইণ্ডিয়া দিল্লী-২০১৬ ৰ চুড়ান্ত বিজয়ীৰ সন্মান লাভ কৰি ফেমিনা মিছ ইণ্ডিয়া-২০১৬ লৈ পোনে পোনে প্ৰৱেশ লাভ কৰিবলৈ সক্ষম হয়। তেওঁ এই প্ৰতিযোগিতাৰো চুড়ান্ত বিজয়ীৰ সন্মান লাভ কৰি প্ৰথম গৰাকী অসমীয়া মিছ ইণ্ডিয়া হৈ পৰে। প্ৰিয়দৰ্শনীয়ে ২০১৬ চনৰ মিছ ৱৰ্ল্ড প্ৰতিযোগিতাত ভাৰতক প্ৰতিনিধিত্ব কৰিব।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:সৌন্দৰ্য প্ৰতিযোগী
শ্ৰেণী:ধুবুৰী জিলাৰ ব্যক্তি
বিশ্ব ঘৰচিৰিকা দিৱস

alt=এটা মাইকী ঘৰচিৰিকাই নৱজাতকক খুৱাই আছে|

বিশ্ব ঘৰচিৰিকা দিৱস প্ৰতিবছৰে ২০ মাৰ্চ তাৰিখে ঘৰচিৰিকাৰ সংৰক্ষণৰ গুৰুত্ব সম্পৰ্কে জনসচেতনতা অনাৰ উদেশ্যে পালন কৰা হয়। ভাৰতৰ নেচাৰ ফৰএভাৰ ছ’ছাইটি (Nature Forever Society) নামৰ এটা সংস্থাৰ আহ্বানক্ৰমে এই দিৱস পোনপ্ৰথমবাৰৰ বাবে উদযাপিত হৈছিল ২০১০ চনত। এই সংস্থা ভাৰতীয় সংৰক্ষণবিদ মহম্মদ দিলৱাৰে প্ৰতিষ্ঠা কৰিছিল। ঘৰচিৰিকাৰ সংৰক্ষণৰ বাবে তেওঁৰ অতুলনীয় অৱদানৰ স্বীকৃতি স্বৰূপে ২০০৮ চনত টাইম আলোচনীয়ে তেওঁক ‘প্ৰকৃতিৰ বীৰ’ (Heroes of the Environment) তালিকাত স্থান দিছিল।

ঘৰচিৰিকাৰ সংকট

বিশ্বত দেখা পোৱা বহু প্ৰজাতিৰ ঘৰচিৰিকাৰ ভিতৰত ভাৰতত মুঠতে পাঁচবিধ ঘৰচিৰিকাৰ প্ৰজাতি আছে। অৱশ্যে অসমত ইয়াৰে তিনিবিধ প্ৰজাতিহে দেখা পোৱা যায়। এইকেইবিধ হৈছে- ঘৰচিৰিকা (House Sparrow), ইউৰেছিয়ান ট্ৰী স্পেৰ’ (Eurasian Tree Sparrow) আৰু ৰাছেট স্পেৰ’ (Russet Sparrow)। ঘৰচিৰিকাই ইহঁতে বেছিভাগ গুটি শস্য আৰু মাজে-সময়ে কীট-পতংগ আদি খায়। ই মানুহৰ বাবে বহুতো উপকাৰো কৰে। বিশেষকৈ মহৰ কণী আদি খাই ইহঁতে বিভিন্ন ৰোগ যেন মেলেৰিয়া আৰু ডেংগু আদি নিয়ন্ত্ৰণ কৰিব পাৰে। তদুপৰি ইহঁতে গছে গছে উৰি ফুৰি পৰাগ ৰেণু কঢ়িয়াই পৰাগযোগতো সহায় কৰে। প্ৰাকৃতিক পৰিৱেশৰ পৰিৱৰ্তনৰ প্ৰতি ঘৰচিৰিকা খুবেই সংবেদনশীল। গতিকে এই চৰাইবিধক নগৰীয়া পৰিৱেশৰ স্বাস্থ্যৰ পৰিচায়ক (Bioindicator) বুলিও গণ্য কৰা হয়।

শেহতীয়া তথ্যমতে বিশ্বত ঘৰচিৰিকাৰ বিস্তৃতি ক্ৰমান্বয়ে কমি আহিবলৈ লৈছে। ঘৰচিৰিকাৰ সংখ্যা হ্ৰাস পোৱাৰ মূল কাৰণ হ’ল, মানুহৰ জীৱনধাৰাৰ দ্ৰুত পৰিৱৰ্ত্তনৰ ফলত ঘৰচিৰিকাৰ থকা ঠাইৰ আৰু খাদ্যৰ অভাৱ। তেনেদৰে নগৰীকৰণ (urbanization), খেতি-পথাৰত কীটনাশক (insecticide) আৰু পতংগনাশকৰ বহুল ব্যৱহাৰ, বনাঞ্চল ধবংস আদিয়ে সামগ্ৰিকভাৱে ঘৰচিৰিকাৰ বাসস্থান ধ্বংস কৰি আহিছে আৰু ইহঁতক সংকটৰ মুখলৈ ঠেলি দিছে।

দিৱসৰ তাৎপৰ্য্য

ঘৰচিৰিকা দিৱসৰ মূল উদেশ্য হ’ল ঘৰচিৰিকাকে ধৰি নগৰীয়া জৈৱবৈচিত্ৰ্য সংৰক্ষণৰ গুৰুত্বৰ বিষয়ে জনসাধাৰণৰ মাজত সচেতনতা অনা আৰু সঠিক ব্যৱস্থা লোৱা। ইয়াৰ যোগেদি ঘৰচিৰিকাৰ সংৰক্ষণৰ বাবে জনসাধাৰণক অনুপ্ৰেৰণা যোগোৱা হয় আৰু এইক্ষেত্ৰত প্ৰচেষ্টা কৰি থকা লোকসকলক মতবিনিময়ৰ বাবে এক মঞ্চ প্ৰদান কৰা হয়। প্ৰতিবছৰে এই দিৱসৰ এটা বিষয় (theme) ঠিক কৰি দিয়া হয়। উদাহৰণস্বৰূপে ২০২১ চনৰ বিষয় আছিল  ‘I Love Sparrows’।  এই দিনটোত বিভিন্ন কাৰ্য্যসূচী যেনে চিত্ৰ প্ৰতিযোগিতা, ঘৰচিৰিকাৰ সমদল, সংবাদ মাধ্যমৰ যোগেদি প্ৰচাৰ আদিৰে উদযাপন কৰা হয়।

তথ্যউৎস

বাহ্যিক সংযোগ

World Sparrow Day

শ্ৰেণী:দিৱসসমূহ
সাহিৰ লুধিয়ানৱী

উদ্ধৃতিসমূহ

দ্বিপদী কাব্য

আনৰ খাতিৰত কোনেনো কান্দে অ’ বন্ধুসকলোৰে নিজৰেই কিবা কথাত কান্দোন আহিল।

লগতে চাওক

বশীৰ বদ্ৰ

উৎস

Category:উৰ্দু কবি
Category:মৃত ব্যক্তি
শ্ৰেণী:পৰিচয় অংশৰ প্ৰয়োজন থকা পৃষ্ঠা
অসমীয়া বনৰীয়া চিকা

অসমীয়া বনৰীয়া চিকা (, ) কেৱল উত্তৰ-পূব ভাৰতত দেখা পোৱা এটা চিকাজাতীয় জন্তু। এই জন্তুবিধৰ বিষয়ে বৈজ্ঞানিক তথ্য তেনেই সীমিত। কিন্তু জন্তুবিধ অসমকে ধৰি উত্তৰ পূৰ্বাঞ্চলত বহুলভাৱে বিস্তৃত বুলি ধাৰণা কৰা হয়।

বিস্তৃতি

অসম, মেঘালয়, মণিপুৰ, নাগালেণ্ড আৰু অৰুণাচল প্ৰদেশত ই স্থানিক জন্তু। জন্তুবিধ এই ৰাজ্যকেইখনত সাগৰ পৃষ্ঠৰ ১৫০০-৩১০০ মিটাৰ পৰ্য্যন্ত উচ্চতাত দেখা পোৱা যায়।

আচৰণ

অসমীয়া বনৰীয়া চিকাই গাতৰ ভিতৰত বাস কৰে। জন্তুবিধ প্ৰাকৃতিক আৰু নগৰীয়া দুয়োবিধ পৰিবেশতে সহজে অভিযোজিত হৈ পৰা দেখা যায়। অধোক্ৰান্তীয় আৰু ক্ৰান্তীয় অৰণ্যৰ উপৰিও শিলাময় গুহা আৰু নলা-নৰ্দমাতো এই চিকাই বাস কৰে। এই বনৰীয়া চিকাৰ জনসংখ্যা সম্পৰ্কে কোনো তথ্য উপলব্ধ হোৱা নাই।

তথ্যউৎস

শ্ৰেণী:স্তন্যপায়ী প্ৰাণী
লোব

শৰীৰবিজ্ঞানত লোব হৈছে কোনো অংগৰ স্পষ্ট শাৰীৰিক বিভাজন বা সম্প্ৰসাৰণ (উদাহৰণস্বৰূপে মগজু, হাওঁফাওঁ, যকৃত বা বৃক্কত দেখাৰ দৰে) যিটো স্থূল শৰীৰবিজ্ঞানৰ স্তৰত মাইক্ৰস্কোপৰ ব্যৱহাৰ নকৰাকৈয়ে নিৰ্ণয় কৰিব পাৰি।
ইয়াৰ বিপৰীতে বহুত সৰু লোবিউল আছে, যিবোৰ কেৱল মাইক্ৰস্কোপৰ তলতহে এটা স্পষ্ট বিভাজন দেখা যায়।

আন্তঃলোবাৰ নলীয়ে লোব সংযোগ কৰে আৰু আন্তঃলোবিউলাৰ নলীয়ে লোবিউল সংযোগ কৰে।

লোবৰ উদাহৰণ

]]ৰ লোবিউল।
চাৰিটা মগজুৰ মূল লোব
ফ্ৰন্টাল লোব
পেৰিটেল লোব
অক্সিপিটেল লোব
টেম্পৰেল লোব
মানুহৰ মস্তিষ্কৰ তিনিটা লোব
ফ্ল’কুল’নডুলাৰ লোব
এণ্টেৰিয়’ৰ লোব
পশ্চাৎ লোব
থাইমাছৰ দুটা লোব
দুটা আৰু তিনিটা হাওঁফাওঁৰ লোব
বাওঁ হাওঁফাওঁ: উচ্চ আৰু তলৰ
সোঁ হাওঁফাওঁ: উচ্চ, মধ্যম আৰু তলৰ
যকৃতৰ চাৰিটা লোব
যকৃতৰ বাওঁফালৰ লোব
যকৃতৰ সোঁফালৰ লোব
যকৃতৰ চতুৰ্ভুজ লোব
যকৃতৰ ঠেংযুক্ত লোব
বৃক্কৰ ৰেনাল লোব
ইয়েৰ লোবছ

লোবিউলৰ উদাহৰণ

বৃক্কৰ কৰ্টিকেল লোবিউলবোৰ
অণ্ডকোষৰ অণ্ডকোষৰ লোবিউল
স্তনগ্ৰন্থিৰ লোবিউলবোৰ
হাওঁফাওঁৰ পালমোনাৰী লোবিউলবোৰ
থাইমাছৰ লোবিউলবোৰ

তথ্যসূত্ৰ

শ্ৰেণী:মানৱ বিজ্ঞান
শ্ৰেণী:অংগ তন্ত্ৰ
ৰ'জি আফচাৰি

ৰ’জি আফচাৰি (ইংৰাজীঃ Rosy Afsary; ২৩ এপ্ৰিল, ১৯৪৬, ৯ মাৰ্চ, ২০০৭), যাক ৰ’জি চামাদ নামেৰেও জনা যায়, বাংলাদেশী চলচ্চিত্ৰ উদ্যোগৰ এগৰাকী অভিনেত্ৰী। তেওঁক ‘সূৰ্য গ্ৰহণ’, ‘সূৰ্য সংগ্ৰাম’, ‘জীৱন থেকে নেয়া’ অৰু ‘টিটাছ একটি নদীৰ নাম’ আদি চলচ্চিত্ৰত কৰা অভিনয়ৰ বাবে জনা যায়। লাঠিয়াল ছবিত কৰা অভিনয়ৰ বাবে তেওঁ ১৯৭৫ চনত বাংলাদেশ চৰকাৰৰ দ্বাৰা ৰাষ্ট্ৰীয় চলচ্চিত্ৰ বঁটাৰ প্ৰথমটো অনুষ্ঠানত, শ্ৰেষ্ঠ সহ অভিনেত্ৰীৰ ৰাষ্ট্ৰীয় বঁটা লাভ কৰিছিল।

কৰ্মজীৱন

আফচাৰিয়ে ১৯৬৪ চনত Eito Jibon চলচ্চিত্ৰৰ জৰিয়তে তেওঁৰ চলচ্চিত্ৰ কেৰিয়াৰ আৰম্ভ কৰিছিল। তেওঁ পাকিস্তানৰ প্ৰথমখন ৰঙীন ফিচাৰ ছবি জাহিৰ ৰাইহানৰ ‘সঙ্গম’ (১৯৬৪)ত মুখ্য চৰিত্ৰত অভিনয় কৰিছিল। তেওঁ কেইবাখনো চলচ্চিত্ৰ প্ৰযোজনা আৰু পৰিচালনা কৰিছিল আৰু তেওঁৰ সমগ্ৰ কেৰিয়াৰত অসংখ্য ৰাষ্ট্ৰীয় চলচ্চিত্ৰ বঁটা অৰ্জন কৰিছিল।

ৰ’জি আফচাৰিয়ে যেতিয়া বঙালী ছবিত অভিনয় কৰা আৰম্ভ কৰিছিল, সেয়া আছিল বাংলাদেশী চিনেমাৰ সোণালী যুগ। ১৯৭৩ চনত, ‘ টিটাছ একটি নদীৰ নাম’ শীৰ্ষক চলচ্চিত্ৰত কৰা শক্তিশালী অভিনয়েৰে আফচাৰিয়ে এই যুগত নিজৰ ছাপ ৰাখিবলৈ সক্ষম হৈছিল। বাংলাদেশৰ টিটাছ নদীৰ কাষত থকা মাছমৰীয়াসকলৰ জীৱনক লৈ এই চিনেমাখন নিৰ্মাণ কৰা হৈছিল। ১৯৭১ চনত বাংলাদেশৰ স্বাধীনতা আন্দোলনৰ ভিত্তিত নিৰ্মিত ‘আলোৰ মিছিল’ ছবিত অভিনয় কৰি ১৯৭৪ চনত ৰ’জিয়ে পুনৰ অভিনেত্ৰী ৰূপে নিজৰ দক্ষতা প্ৰদৰ্শন কৰে। তেওঁ ২৫খন উৰ্দু চলচ্চিত্ৰতো অভিনয় কৰিছিল। তেওঁ জিয়া সাংস্কৃতিক পৰিষদ (Zisus) ৰ সভাপতি আছিল।

১৯৮৬ চনত ৰ’জি আফচাৰিয়ে ‘নিৰাশা’ চলচ্চিত্ৰখন পৰিচালনা কৰিছিল, এইখন চিনেমাৰ জৰিয়তে তেওঁ বাংলাদেশৰ প্ৰথমগৰাকী মহিলা চলচ্চিত্ৰ পৰিচালক ৰূপে স্বীকৃতি পায়। তেওঁ প্ৰথমগৰাকী বঙালী অভিনেত্ৰী, যি পৰিচালক ৰূপে আত্মপ্ৰকাশ কৰি বাংলাদেশী ছবি উদ্যোগত নাৰীৰ প্ৰতি থকা প্ৰতিবন্ধকতাক জয় কৰিছিল। তেওঁ তেওঁৰ কোম্পানী ৰ’জি ফিল্মছৰ জৰিয়তে কেইবাখনো চলচ্চিত্ৰ প্ৰযোজনা কৰিছিল।

চলচ্চিত্ৰপঞ্জী

এইতো জীৱন (১৯৬৪)
সংগম (১৯৬৪)
বন্ধন (১৯৬৪)
অঔৰ ঘুম নহী
জগা হুৱা চৱেৰা
পুনমকি ৰাত
ইচ ধৰতী পৰ
উলজন, প্ৰতিকাৰ
গায়েৰ বন্ধু
কলমি লতা
এটটুকু আশা (১৯৬৮)
কচম উচ্ ৱক্ট কী (১৯৬৯)
ওৰা এগাৰো জন
টিটাছ একটি নদীৰ নাম (১৯৭৩)
সূৰ্য গ্ৰহণ (১৯৭৬)
ৰূপালী চৈকতে (১৯৭৭)
নগৰাদোলা (১৯৭৮)
সূৰ্য সংগ্ৰাম (১৯৭৯)
বেলা শেষেৰ গান
আশা নিৰাশা (১৯৮৬)
ক্ষমা
নীল আকাশেৰ নীচে
কাঁচ কাটা হীৰা
জীৱন থেকে নেয়া (১৯৭০)
আলোৰ মিছিল (১৯৭৪)
লাঠিয়াল (১৯৭৫)
অশিক্ষিত (১৯৭৮)
গোলাপী এখন ট্ৰেইনে (১৯৭৮)
এই ঘৰ এই সংসাৰ (১৯৯৫)
পৰম প্ৰিয় (২০০৫)

তথ্যসূত্ৰ

শ্ৰেণী:মৃত ব্যক্তি
শ্ৰেণী:অভিনেত্ৰী
শ্ৰেণী:বাংলাদেশৰ অভিনেত্ৰী
তান (সংগীত)

তান (হিন্দী: तान, উৰ্দু: تان) হৈছে হিন্দুস্তানী ধ্ৰুপদী সংগীতত ৰাগৰ কণ্ঠ প্ৰদৰ্শনত ব্যৱহৃত এটা কৌশল। ইয়াত দ্ৰুত সুৰৰ পৰ্যায়ৰ উন্নতি জড়িত, য’ত স্বৰবৰ্ণ, প্ৰায়ে দীঘল "আ" যেনে "ফাৰ" শব্দত, ব্যৱহাৰ কৰা হয়, আৰু ই দ্ৰুত গতিত নোটবোৰক একেলগে বোৱা আৰু প্ৰসাৰিত কৰাৰ লক্ষ্য ৰাখে। ই আৰবী সংগীতত ব্যৱহৃত আহাত কৌশলৰ সৈতে সাদৃশ্যপূৰ্ণ, বা পশ্চিমীয়া সংগীতত আৰ্পেজিওৰ দৰে।

মুৰ্কী, এটা ধৰণৰ অলংকাৰ, হৈছে এটা দ্ৰুত, চুটি আৰু তানৰ দৰে গতিবিধি যি ঠুমৰীত ব্যাপকভাৱে ব্যৱহৃত হয়।

প্ৰকাৰ

তানবোৰ বিভিন্ন প্ৰকাৰত শ্ৰেণীবদ্ধ কৰা হয়:

বোল তান

তান বন্দিশৰ শব্দবোৰ ব্যৱহাৰ কৰি গোৱা হ’ব পাৰে। এইটো এটা কঠিন ধৰণৰ তান কাৰণ ইয়াত সঠিক উচ্চাৰণ, ৰচনাৰ অৰ্থ, সকলো কথা বিবেচনা কৰিব লাগে।

শুদ্ধ/সপাট (সৰল) তান

নোটবোৰ এক বা ততোধিক অষ্টকত ক্ৰমত ৰখা হয়।

কূট তান

নোটবোৰ ক্ৰমত নাথাকে। সেয়েহে, কূট তানৰ প্ৰকৃতি জটিল।

মিশ্ৰ তান

সপাট আৰু কূট তানৰ সংমিশ্ৰণ।

গমক তান

গমক এটা কৌশল যাৰদ্বাৰা নোটবোৰত জোৰ যোগ কৰা হয় আৰু প্ৰতিটো নোট কমেও দুবাৰ পুনৰাবৃত্তি কৰা হয়।

অন্যান্য অনেক ধৰণৰ তান আছে, যেনে লড়ন্ত তান, ঝটকা তান, গিটকাৰী তান, জবড়ে কি তান, সৰোক তান, হলক তান বা পলট তান।

অধিক চাওক

স্বৰ

তথ্যসূত্ৰ

- Sarac, Mustafa Umut, Indian Classical Music, Internet Archive, 2023, accessed 2024-06-24.

শ্ৰেণী:সংগীত
অসমৰ প্ৰতীক

অসমৰ প্ৰতীক বৰ্তমান ভাৰতৰ অসম ৰাজ্যই চৰকাৰী ব্যৱহাৰৰ বাবে কোনো সুকীয়া প্ৰতীক গ্ৰহণ কৰা নাই আৰু ইয়াৰ পৰিৱৰ্তে ওপৰত "অসম ছৰকাৰ" আৰু তলত "Government of Assam" শব্দৰে ভাৰতৰ ৰাষ্ট্ৰীয় প্ৰতীক ব্যৱহাৰ কৰে। ২০২২ চনৰ ফেব্ৰুৱাৰী মাহত অসম চৰকাৰে ৰাজ্যখনৰ বাবে এটা সুকীয়া প্ৰতীকৰ ডিজাইনৰ বিষয়ে বিবেচনা কৰিবলৈ এখন সমিতি গঠন কৰাৰ সিদ্ধান্ত লয়।

ঐতিহাসিক প্ৰতীক

বৃটিছ ভাৰতৰ অসম প্ৰদেশত সোণৰ পটভূমিত ক'লা গঁড়ৰ চিত্ৰ অংকন কৰা এটা প্ৰতীক ব্যৱহাৰ কৰা হৈছিল।

অসমৰ স্বায়ত্তশাসিত জিলা পৰিষদৰ প্ৰতীক

অসমৰ ভিতৰৰ স্বায়ত্তশাসিত জিলা পৰিষদৰ কিছুমানে নিজকে প্ৰতিনিধিত্ব কৰিবলৈ সুকীয়া প্ৰতীক গ্ৰহণ কৰিছে।

চৰকাৰী বেনাৰ

বগা প্ৰচ্ছদপটত ৰাজ্যৰ প্ৰতীক প্ৰদৰ্শিত বেনাৰেৰে অসম চৰকাৰক প্ৰতিনিধিত্ব কৰিব পাৰি।

তথ্যৰ উৎস

শ্ৰেণী:অসম
প্লেটো

প্লেটো (; ৪২৮/৪২৭ বা ৪২৪/৪২৩ – ৩৪৮/৩৪৭ খ্ৰীষ্টপূৰ্ব) প্ৰাচীন গ্ৰীচৰ ধ্ৰুপদী কালৰ এগৰাকী এথেনিয়ান দাৰ্শনিক আছিল। তেওঁ প্লেটোনিষ্ট শিক্ষাৰ প্ৰৱৰ্তক আৰু পশ্চিমীয়া বিশ্বৰ উচ্চ শিক্ষাৰ প্ৰথম প্ৰতিষ্ঠান একাডেমীৰ প্ৰতিষ্ঠাপক।

তেওঁক মানৱ ইতিহাসৰ আটাইতকৈ গুৰুত্বপূৰ্ণ আৰু প্ৰভাৱশালী ব্যক্তি হিচাপে গণ্য কৰা হয়। তেওঁৰ শিক্ষক ছক্ৰেটিছ আৰু তেওঁৰ আটাইতকৈ বিখ্যাত শিক্ষাৰ্থী এৰিষ্টটলৰ লগতে প্লেটো প্ৰাচীন গ্ৰীক আৰু পাশ্চাত্য দৰ্শনৰ ইতিহাসৰ গুৰুত্বপূৰ্ণ ব্যক্তি। প্লেটোক প্ৰায়ে পাশ্চাত্য ধৰ্ম আৰু আধ্যাত্মিকতাৰ অন্যতম প্ৰতিষ্ঠাপক হিচাপেও উল্লেখ কৰা হৈছে। প্লটিনাছ আৰু পৰ্ফিৰিৰ দৰে দাৰ্শনিকসকলৰ তথাকথিত নৱপ্লেটোবাদে আগষ্টিনৰ দৰে গীৰ্জাৰ ফাদাৰৰ জৰিয়তে খ্ৰীষ্টান ধৰ্মক যথেষ্ট প্ৰভাৱিত কৰিছিল।

উদ্ধৃতিসমূহ

যাৰ অন্তৰত সংগীত নাই তেওঁক বিশ্বাস কৰিব নোৱাৰি।
অন্যায়গ্ৰস্তজনতকৈ অন্যায়কাৰীজনে পৃথিৱীত অধিক দুৰ্ভোগ ভোগ কৰে৷
আমি যেতিয়া আঘাত পাওঁ, তেতিয়া আনে ভবাৰ দৰে আমি কেতিয়াও প্ৰত্যাঘাত কৰিব নাপায়৷ কাৰণ আমি কেতিয়াও কাকো আঘাত কৰিব নাপায়৷
চিত্ৰকলা এটা নিৰৱ কবিতা আৰু কবিতা হৈছে কথা কোৱা চিত্ৰ৷
একমাত্ৰ মৃতকেহে যুদ্ধৰ শেষ দেখিছে।

উত্‍স

বাহ্যিক সংযোগ

শ্ৰেণী:গ্ৰীচৰ ব্যক্তি
শ্ৰেণী:দাৰ্শনিক
শ্ৰেণী:মৃত ব্যক্তি
টকিঅ'

, হৈছে জাপান ৪৭খন মহানগৰ প্ৰশাসনৰ অন্যতম, অঞ্চল তথা ইয়াৰ ৰাজধানী। ই জাপানৰ আটাইতকৈ ডাঙৰ নগৰ। বৃহত্তৰ টকিঅ' অঞ্চল হৈছে পৃথিৱীৰ এখন সৰ্বাধিক জনবহুল মহানগৰীয় অঞ্চল। এসময়ত টকিঅ' জাপানৰ সম্ৰাটসকলৰ আৰু জাপানী শাসনকৰ্তাৰ আসন আছিল। টকিঅ' হৈছে লজু দ্বীপ আৰু অগাছাৱাৰা দ্বীপকে ধৰি মূল হঞ্চু দ্বীপৰ দক্ষিণোত্তৰ দিশৰ কেণ্ট' অঞ্চল। ইয়াক পূৰ্ৱতে এড' বুলি কোৱা হৈছিল। ১৬০৩ চনত ছ'গুন ট'কুগাৱা লেয়াছুৱে ইয়াত তেওঁৰ মুখ্য কাৰ্যালয় স্থাপন কৰালৈকে ই ডে ফেক্ট' শাসনকৰ্তাৰ আসন আছিল। ১৬৬৮ চনত সম্ৰাট মেইজিয়ে পুৰণি ৰাজধানী কাইট'ৰ পৰা ইয়ালৈ আসন স্থানান্তৰ কৰাৰ পাছত ই চৰকাৰীভাৱে ৰাজধানীৰ মৰ্যাদা পায়; সেই সময়তে এড'ৰ নাম টকিঅ'লৈ সলনি কৰা হয়। ১৯৪৩ চনত পূৰ্ৱৰ আৰু লগলগাই টকিঅ' মহানগৰ প্ৰশাসনৰ সৃষ্টি কৰা হয়।

টকিঅ'ক প্ৰায়ে এখন নগৰ বুলি ভবা হয়, কিন্তু চৰকাৰীভাৱে ইয়াক এখন "মহানগৰ প্ৰশাসনিক অঞ্চল" হিচাপেহে জনা যায়। ইয়াৰ গঠন নগৰতকৈ ভিন্ন আৰু ই নগৰ তথা প্ৰশাসন দুয়োপ্ৰকাৰে কাম কৰে। ইয়াৰ মহানগৰীয় প্ৰশাসনে টকিঅ'ৰ ২৩টা বিশেষ ৱাৰ্ডক (প্ৰত্যেককে একোখন একক নগৰ হিচাপে শাসন কৰা হয়) শাসন কৰে। লগতে এই চৰকাৰে ইয়াৰ পশ্চিম অংশৰ ৩৯খন পৌৰসভা আৰু দুটা দূৰৱৰ্তী দ্বীপশৃংখলো শাসন কৰে। বিশেষ ৱাৰ্ডসমূহৰ জনসংখ্যা প্ৰায় ৯ নিযুততকৈয়ো অধিক, আনহাতে সমগ্ৰ টকিঅ'ৰ জনসংখ্যা প্ৰায় ১৩ নিযুত। নগৰখনত ফৰচুন গ্ল'বেলৰ ৫০০ কোম্পানীৰ ৫১টা কোম্পানী আছে; পৃথিৱীৰ ভিতৰত আটাইতকৈ বেচি সংখ্যক কোম্পানী থকা নগৰ। টকিঅ' ইণ্টাৰনেচনেল ফিনাঞ্চিয়েল চেণ্টাৰ ডেভেলপমেণ্ট ইণ্ডেস্কএডিটৰ তৃতীয় স্থানত আছে। নগৰখন হৈছে ফুজি টিভি, টকিঅ' এমএক্স, টিভি টকিঅ', টিভি আছাহি, নিপন টেলিভিছন, এনএইসকে আৰু টকিঅ' ব্ৰডকাষ্টিং ছিষ্টেমৰ দৰে বহুটো দূৰদৰ্শন কেন্দ্ৰৰ গৃহচহৰ।

টকিঅ' গোলকীয় অৰ্থনৈতিক শক্তিৰ তালিকাৰ তৃতীয় স্থানত আৰু গোলকীয় নগৰৰ তালিকাৰ চতুৰ্থ স্থানত অৱস্থান কৰিছে। গাডব্লিউচি (GaWC)'ৰ ২০০৮ চনৰ অনুসন্ধান পত্ৰিকাত এই নগৰখনক আলফা+ বিশ্ব নগৰ বুলি তালিকাবদ্ধ কৰিছে—আৰু ২০১৪ চনত ট্ৰিপএডভাইজৰৰ বিশ্ব নগৰ সমীক্ষাৰ "শ্ৰেষ্ট সামগ্ৰিক অভিজ্ঞতা" শাখা প্ৰথম স্থান পাইছিল (নগৰ খনে"স্থানীয় লোকৰ সহায়ৰ হাত", "নৈশজীৱন", "দোকান কৰা", "স্থানীয় জন পৰিবহণ" আৰু "স্বচ্ছ বাট-পথ" শাখাসমূহতো প্ৰথম স্থানত আছিল)। ২০১৫ চনত মাৰ্চাৰ কণছাল্টিং ফাৰ্মে টকিঅ'ক পৃথিৱীৰ ভিতৰত ১১শ তম সৰ্বাধিক ব্যয়বহুল নগৰ হিচাপে চিহ্নিত কৰিছে, আৰু ইক'নমিষ্ট ইণ্টেলিজেন্স ইউনিট'ৰ ক'ষ্ট-অৱ-লিভিং (জীয়াই থকাৰ দাম) সমীক্ষামতেও ই পৃথিৱীৰ ১১শ তম সৰ্বাধিক ব্যয়বহুল নগৰ। ২০১৫ চনত মন'ক'ল আলোচনীয় টকিঅ'ক পৃথিৱীৰ আটাইতকৈ বাসোপযোগী নগৰ হিচাপে নামকৰণ কৰিছিল। পৃথিৱীৰ সুৰক্ষিত চহৰসমূহৰ তালিকাত টকিঅ'ই প্ৰথম স্থান অধিকাৰ কৰি আছে। টকিঅ'ত গ্ৰীষ্মকালীন অলিম্পিক ১৯৬৪, ১৯৭৯ জি-ছেভেন ছামিট, ১৯৮৬ জি-ছেভেন ছামিট, আৰু ১৯৯৩ জি-ছেভেন ছামিট, অনুষ্ঠিত কৰা হৈছিল আৰু ইয়াতেই গ্ৰীষ্মকালীন অলিম্পিক ২০২০ আৰু গ্ৰীষ্মকালীন পেৰাঅলিম্পিক ২০২০ অনুষ্ঠিত কৰা হ'ব।

তথ্য সংগ্ৰহ

শ্ৰেণী:নগৰ-মহানগৰ
শ্ৰেণী:জাপান
শ্ৰেণী:ৰাজধানী
ৰাজেশ ভূঞা

ৰাজেশ ভূঞা হৈছে অসমৰ এগৰাকী প্ৰবীণ পৰিচালক। ভূঞাই বৰ্তমানলৈকে ৮০ খনতকৈও অধিক ভিচিডি, ছবি আৰু ধাৰাবাহিক পৰিচালনা কৰিছে। অসমৰ হাৰ্থৱ জুবিন গাৰ্গৰ শেষৰখন ছবি ৰৈ ৰৈ বিনালে (চলচ্চিত্ৰ)ৰো পৰিচালক ৰাজেশ ভূঞা।

প্ৰাৰম্ভিক জীৱন আৰু শিক্ষা

ৰাজেশ ভূঞাৰ জন্ম অসমত হৈছিল। শৈশৱকালৰ পৰা তেওঁ শিল্প আৰু নাট্যকলাত বিশেষ আগ্ৰহ দেখুৱাইছিল। বিদ্যালয়ৰ দিনতে তেওঁ নাট্যাভিনয় আৰু ক্ষুদ্ৰ চলচ্চিত্ৰ নিৰ্মাণত অংশ লয়। ভূঞা দেৱে কেৱল বোলছবিয়েই নহয় বহুকেইখন ভিচিডি, ধাৰাবাহিকৰ লগতে বহুকেইটা ভিডিঅ' গানো পৰিচালনা কৰে।

পৰিচালিত চলচ্চিত্ৰ

মী এণ্ড মাই ছিষ্টাৰ
দুৰদৰ্শন এটি যন্ত্ৰ
স্বৰ্গৰথ

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:চলচ্চিত্ৰ পৰিচালক